Lakhatáshoz kapcsolódó rendszeres települési támogatás 

	Ügytípus
	Lakhatáshoz kapcsolódó rendszeres települési támogatás 

	Rövid leírás
	A szociálisan rászoruló családok részére az általuk lakott lakás fenntartásával kapcsolatos rendszeres kiadásaik viseléséhez lakhatáshoz kapcsolódó rendszeres települési támogatást biztosíthat. Ezen támogatás a közös költséghez, a víz- és csatornahasználathoz, a villanyáram-, a gázfogyasztás, a szemétszállítás díjához, és a lakbérhez használható fel. A támogatásra jogosult, akinek háztartásában az egy főre jutó jövedelem nem haladja meg egyszemélyes háztartás esetén a 147.000,- Ft-ot, kétszemélyes háztartás esetén a 150.000,- Ft-ot, három-, vagy többszemélyes háztartás esetén pedig a 105.000,- Ft-ot, feltéve, hogy a háztartás igazolt havi lakásfenntartási költsége a háztartás havi összjövedelmének 25%-át meghaladja, és a kérelmező által lakott lakás nagysága nem haladja meg a 100 m2-t. A támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától. Az ellátás a kérelem benyújtás hónapjának kezdő napjától egy év időtartamra jár. Nem állapítható meg a lakásfenntartási hozzájárulás, ha a kérelmező vagy háztartásának tagja részére a tárgyévben, tűzifa hozzájárulás címén rendkívüli települési támogatás került megállapításra.

A hátralékkezelési szolgáltatásban részesülők a hátralékkezelés időtartamára alanyi jogon jogosultak a támogatásra.

A támogatás havi összege az igazolt költség összege, de legfeljebb egyszemélyes háztartás esetén a 147.000,- Ft-ot meg nem haladó egy főre jutó jövedelem esetén 8.000,- Ft, a kétszemélyes háztartás esetén a 150.000,- Ft-ot meg nem haladó egy főre jutó jövedelem esetén 8.000,- Ft, a három-, vagy többszemélyes háztartás esetén a 105.000,- Ft-ot meg nem haladó egy főre jutó jövedelem esetén 10.000,- Ft.

	Az ügyet intéző iroda
	Humán Osztály Szociális és Lakásügyi Csoport

	Címe
	8800 Nagykanizsa, Erzsébet tér 7.

	Ügyfélfogadási időpontok:
	hétfő: 8:00-12:00,
kedd: nincs ügyfélfogadás
szerda: 8:00-12:00, 13.00-16.00
csütörtök: 8:00-12:00 
péntek: nincs ügyfélfogadás

	Ügyintézők
	Dombi-Kaczor Kinga (20/849-2439), Koronczai Erzsébet (20/849-2455), Németh György (20/849-2441), Tollárné Tóth Tímea (20/849-2415), Farkas-Rónaszéki Ágota (20/849-2338)  

	Igénylő
	Az önkormányzat közigazgatási területén lakóhellyel vagy tartózkodási hellyel rendelkező és életvitelszerűen is Nagykanizsa Megyei Jogú Város területén lakó személy, és aki megfelel az önkormányzati rendeletben meghatározott feltételeknek.

	Ügyintézési határidő
	60 nap, hiánytalan kérelem esetén 8 nap

	Ügyintézés díja
	illetékmentes

	Szükséges iratok
	Kérelem az előírt formanyomtatványon, a háztartásban élő személyeknek a kérelem benyújtását megelőző hónapra vonatkozó nettó jövedelméről szóló igazolás(ok), a lakott lakás nagyságának hitelt érdemlő igazolása, a háztartás havi lakásfenntartási költségeinek a kérelem benyújtását megelőző havi - nem havi rendszerességgel esedékes költségek esetén három hónapnál nem régebbi - befizetett hitelt érdemlő bizonylatai, a közüzemi szolgáltatás azonosítói.

	Kapcsolódó jogszabályok
	A szociális igazgatásról és szociális ellátásokról szóló 1993. évi III. törvény, valamint Nagykanizsa Megyei Jogú Város Közgyűlésének 6/2015. (II.16.) önkormányzati rendelete a pénzbeli és természetben nyújtott szociális ellátásokról.


